- Hindi News
- National
- हकीकत | स्कूलों के 100 मीटर दायरे में दर्जनों दुकानों पर बिकते हैं तंबाकू उत्पाद, कार्रवाई नहीं
हकीकत | स्कूलों के 100 मीटर दायरे में दर्जनों दुकानों पर बिकते हैं तंबाकू उत्पाद, कार्रवाई नहीं
स्थायी दुकानों अस्थायी थड़ियों-ठेलों पर भी बिक रहे है तंबाकू उत्पाद
भास्करसंवाददाता | कुचामन सिटी
18वर्ष से कम आयु यानी अवयस्कों को तंबाकू उत्पाद की बिक्री नहीं किए जाने संबंधी कोटपा एक्ट की पालना शहर ही नहीं जिले भर में भी नहीं की जा रही है। शायद ही कोई दुकानदार होगा, जो बच्चों या किशोरवय को गुटखा, बीड़ी-सिगरेट जैसे तंबाकू उत्पाद बेचने से इनकार करता होगा। खास बात यह भी है कि सरकारी और गैर सरकारी शिक्षण संस्थानों के आस-पास 100 मीटर की परिधि में भी धड़ल्ले से ऐसे तंबाकू उत्पादों की बिक्री हो रही है, जिन्हें वहां बेचना कानूनन जुर्म है।
कुचामन सिटी में रामसुख गुर्जर ने नए एसडीएम के रूप में पदभार ग्रहण करते ही कोटपा एक्ट के पालन के लिए कार्यालय आदेश जारी किया था और शहर की शिक्षण संस्थानों के आस-पास तंबाकू उत्पाद बेचने वालों पर अभियान चलाकर कार्रवाई करने की घोषणा की थी। हालांकि बीते 15 दिनों में शहर में ऐसा कोई भी अभियान नहीं चलाया गया है। इस मामले में दैनिक भास्कर टीम ने शहर के विभिन्न स्थानों पर घूमकर देखा तो चौंकाने वाले तथ्य सामने आए। शिक्षण संस्थानों के 100 मीटर के दायरे में दर्जनों दुकानों पर तंबाकू उत्पाद खुले आम बिकते नजर आए। हालांकि अब उपखंड प्रशासन की ओर से आगामी दिनों में कार्ययोजना तैयार कर अभियान चलाने का दावा किया जा रहा है।
संस्थान प्रबंधन भी उदासीन
कोटपाअधिनियम के अंतर्गत प्रत्येक शिक्षण संस्थान में तंबाकू मुक्त बनाने के संबंध में एक समिति का गठन करवाया जाना चाहिए। यह समिति विद्यार्थियों को तंबाकू से होने वाले शारीरिक, मानसिक तथा आर्थिक नुकसानों के बारे में जागरूक बनाने का काम करती है। जानकारी अनुसार जिले के अधिकांश शैक्षणिक संस्थानों में अव्वल तो ऐसी समितियों का गठन ही नहीं किया गया है और यदि किया भी गया है तो गतिविधियों के लिहाज से वह नाम मात्र की हैं।
बालिका स्कूल के पास एक ठेले पर बिक्री के लिए उपलब्ध गुटखा।
कोटपा एक्ट के तहत सार्वजनिक स्थलों और सरकारी कार्यालयों में धूम्रपान करने पर जुर्माने की कार्रवाई का प्रावधान है। लेकिन किसी भी सरकारी कार्यालयों में सख्ती से पालना नहीं हो रही है। जबकि विभागीय अधिकारियों को ही इसके चालान का अधिकार मिला हुआ है।
^तंबाकू उत्पादों पर नियंत्रण के लिए जनजागरूकता जरूरी है। हम इसके लिए कार्ययोजना बना रहे हैं। इसके लिए फ्लेक्स-बैनर तैयार करवाए जाएंगे। बोर्ड परीक्षाओं के बाद डिफेंस एकेडमियों के विद्यार्थियों की जनजागरूकता रैली निकाली जाएगी। यह सही है कि शिक्षण संस्थानों के नजदीक तंबाकू उत्पादों की बिक्री हो रही है। इसके विरुद्ध भी अभियान के तहत कार्रवाई की जाएगी। रामसुखगुर्जर, एसडीएम, कुचामन सिटी
{कोटपा अधिनियम की धारा 6 (ए) के अंतर्गत 18 वर्ष से कम आयु वर्ग को अथवा उनके द्वारा तंबाकू पदार्थ बेचना अपराध की श्रेणी में आता है।
{नियमानुसारनाबालिगों को तंबाकू पदार्थ बिक्री स्थान पर दिखाई नहीं देना चाहिए।
{तंबाकूउत्पाद विक्रेताओं को अपने यहां 60 मी. गुणा 60 सेमी का बोर्ड लगाना अनिवार्य है, जिस पर लिखा होता है -‘18 वर्ष से कम उम्र के व्यक्ति को तंबाकू उत्पादों की बिक्री एक दंडनीय अपराध है’।
{ऐसेही शिक्षण संस्थानों के 100 मीटर के दायरे में तंबाकू पदार्थ बेचना अपराध है।
{संस्थानोंके प्रवेश द्वार पर ‘तंबाकू मुक्त शिक्षण संस्थान, इस शिक्षण संस्थान के 100 मीटर के दायरे में तंबाकू पदार्थ बेचना अपराध है’ लिखा 60 गुणा 60 सेमी का बोर्ड लगाया जाना भी आवश्यक है।
tgl_Latn sot_Latn hin_Deva hin_Deva hin_Deva kas_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva